section_heading: Carlin (2020.)
paragraph_text: Staza Barcelona bila je šesta runda sezone, a Tsunoda je u kvalifikacijama izborio šesto najbrže vrijeme. Utrka je tekla relativno uobičajeno do 25. kruga, kada je Sean Gelael udario i izvrtio Giuliana Alesija u zavoju 10. Francuz nije mogao nastaviti utrku i na stazu je izašao safety car. Callum Ilott, Robert Švarcman i Guanyu Zhou iskoristili su priliku za drugu promjenu guma i prelazak na soft za završnicu utrke, dok je Yuki koji je odlučio ne mijenjati gume i ostati na hardu do kraja preuzeo vodstvo. Upravo je njegova odluka zakuhala borbu za pobjedu. Utrka se nastavila u 29. od planiranih 37 krugova, a iako je Ilott bio znatno brži od Tsunode, Japanac se fantastično branio. Neuspjeh u prolasku koštao je Ilotta već u 30. krugu kada Nobuharu Matsushita koristi priliku za napad i prešao Britanca. Matsushita u 30. krugu uspijeva ono što Ilott nije, u prvom zavoju napada i prolazi sunarodnjaka Tsunodu. Nakon što je Tsunoda izgubio poziciju i od Švarcmana, Roy Nissany je završio u zidu zavoja 3 nakon kontakta s Guilhermeom Samaijom, nakon čega je safety car izašao po treći put, a s obzirom na ograničenje vremena utrke od jednog sata, na grafici je počelo odbrojavanje umjesto broja krugova. Ostale su samo četiri minute, no utrka je nastavljena na jedan ludi krug. Matsushita i Švarcman su zadržali pozicije, a iza njih je nastao totalni kaos. Mazepin se probio na treće mjesto ispred Zhoua, Tsunode, Ilotta i Schumachera, ali je zbog nepoštivanja uputa trkaćeg direktora kažnjen s 5 sekundi odmah nakon utrke, što je njega bacilo skroz na 13. mjesto, Zhoua promoviralo na podij, a Tsunodu na četvrto mjesto.<ref> [https://f1.pulsmedia.hr/51409/matsushita-u-kaoticnoj-utrci-stigao-do-pobjede-s-18-mjesta/ Matsushita u kaotičnoj utrci stigao do pobjede s 18. mjesta!] F1pulsmedia. Objavljeno 15. kolovoza 2020. Pristupljeno 17. veljače 2021.<ref> F2 Feature Race Highlights | 2020 Spanish Grand Prix YouTube. Objavljeno 16. kolovoza 2020. Pristupljeno 18. veljače 2021. Sutradan na sprint utrci, Japanac je osvojio još jedno četvrto mjesto, te nakon šest rundi zauzeo četvrto mjesto u poretku vozača iza Ilotta, Švarcmana i Lundgaarda.<ref> Felipe Drugovich sjajnom vožnjom odnio pobjedu na sprint utrci! F1pulsmedia. Objavljeno 16. kolovoza 2020. Pristupljeno 31. ožujka 2021.